ऑस्कर जीतने के बाद आज दिल्ली में प्रधानमंत्री मोदी से मिलेंगे राम चरण, बोले- नाटू-नाटू देश का गाना है
Oscars 2023 Reactions - RRR Actor Ram Charan To Meet PM Narendra Modi Today At Delhi. लॉस एंजिल्स में हुई 95वें ऑस्कर अवॉर्ड सेरेमनी में ‘नाटू-नाटू’ गाने के लिए बेस्ट ओरिजिनल सॉंग का खिताब जीतने के बाद आज
लॉस एंजिल्स में हुई 95वें ऑस्कर अवॉर्ड सेरेमनी में ‘नाटू-नाटू’ गाने के लिए बेस्ट ओरिजिनल सॉन्ग का खिताब जीतने के बाद आज सुबह राम चरण अपनी पत्नी उपासना के साथ दिल्ली एयरपोर्ट पहुंचे। फैंस ने एयरपोर्ट पर RRR के झंडों के साथ राम चरण का स्वागत किया। इस दौरान राम चरण मुस्कुराते हुए हाथ जोड़कर अपने फैंस से मिलते दिखाई दिए।
राम चरण आज दिल्ली में प्रधानमंत्री मोदी से मिलेंगे। हैदराबाद लौटने से पहले राम चरण दिल्ली में एक मीडिया कॉन्क्लेव का हिस्सा भी बनेंगे।
‘नाटू-नाटू’ देश का सॉन्ग है- राम चरण 
दिल्ली के इंदिरा गांधी इंटरनेशनल एयरपोर्ट पर फैंस को ग्रीट करते हुए राम चरण ने कहा- मैं बहुत खुश हूं। हमें म्यूजिक कंपोजर चन्द्रबोस, म्यूजिक डायरेक्टर एमएम कीरावानी और फिल्म डायरेक्टर एस एस राजामौली पर गर्व होना चाहिए क्योंकि उनकी ही वजह से हम रेड कार्पेट तक गए और ऑस्कर जीतकर आए। आज ‘नाटू-नाटू’ देश का गाना बन गया है।
ऑडियंस से मिले प्यार की वजह से जीता ऑस्कर - एनटीआर 
जूनियर एनटीआर 14 मार्च को हैदराबाद एयरपोर्ट पहुंचे। एनटीआर के राजीव गांधी इंटरनेशनल एयरपोर्ट पर उतरते ही फैंस ने उन्हें घेर लिया। जब उनसे पुछा गया कि आप ऑस्कर जीतने के बाद कैसा महसूस कर रहे हैं तो उन्होंने कहा- एम एम कीरावणी और चन्द्रबोस को ऑस्कर अवॉर्ड लेते हुए देखना सेरेमनी का बेस्ट मोमेंट था।
अवॉर्ड मिलते ही उछल पड़े राजामौली 
जैसे ही बेस्ट सॉन्ग का ऑस्कर अवॉर्ड ‘नाटू-नाटू’ के नाम हुआ, डायरेक्टर एसएस राजामौली अपनी सीट पर उछलते नजर आए। उन्होंने अपनी वाइफ को गले भी लगाया। डॉल्बी थिएटर में ‘नाटू-नाटू’ गाने को प्रेजेंटर दीपिका पादुकोण ने इंट्रोड्यूस कराया। डांसर बिली मुस्तफा और जैसन ग्लोवर की परफॉरमेंस के बाद स्टैंडिंग ओवेशन भी मिला।
अमेरिकन सॉन्ग राइटर लेडी गागा, डीएन वारेन और रिहाना जैसे सिंगर्स के गानों को पीछे छोड़कर ‘नाटू-नाटू’ ने बेस्ट ओरिजिनल सॉन्ग का खिताब जीता है।